বাড়ল তাপমাত্রার পারদ, আগামী সাতদিন কেমন থাকবে আবহাওয়া? জেনে নিন লেটেস্ট আপডেট

ওয়েবডেস্ক- হঠাৎ করে আবহাওয়া ভোল বদল দক্ষিণবঙ্গে। মকর সংক্রান্তির (Makar Sankranti) আবহে রাজ্যের সমস্ত জেলায় কনকনে ঠান্ডা (Very Cold) থাকলেও কলকাতা থেকে ঠান্ডা অনেকটাই উধাও। সর্বোচ্চ ও সর্বনিম্ন তাপমাত্রার পারদ স্বাভাবিকের কাছে থাকলেও সামান্য বাড়ল শহরের তাপমাত্রার পারদ। শহরের সর্বনিম্ন তাপমাত্রা ১৩.৭°c । মকর সংক্রান্তিতে রাজ্যের সর্বত্র তাপমাত্রা স্বাভাবিকের আসে পাশে অবস্থানরত।

আগামী সাত দিন তাপমাত্রার (Temperature) পরিবর্তনের সম্ভাবনা নেই। উত্তর ও দক্ষিণে কিছু জেলায় সকালে কুয়াশার (Fog) দাপট জারি থাকলেও বেলা বাড়লে রৌদ্রজ্জ্বল আকাশে পরিণত হওয়ার পূর্বাভাস। হাওয়া অফিসের পূর্বাভাস আগামী ২৪ ঘণ্টার মধ্যেই ভোলবদল, তাপমাত্রা নামবে ১২ ডিগ্রিতে। আলিপুর হাওয়া অফিসের পূর্বাভাস অনুয়ায়ী, উত্তুরে হাওয়া দাপট চলবে ফলে শীতের আমেজ বজায় থাকবে শহরে।

তবে দক্ষিণবঙ্গ (South Bengal) থেকে এখনই বিদায় নিচ্ছে না শীত (Winter), এমনটাই পূর্বাভাস আবহাওয়া দফতরের (Meteorological department) । আগামী সাতদিন রাজ্যে সর্বনিম্ন তাপমাত্রার কোনও হেরফের হবে না, তবে সক্রিয় হবে উত্তুরে হাওয়া। আজ পৌষের শেষ, শীত মাঘেও দীর্ঘায়িত হবে বলে জানিয়েছে হাওয়া অফিস। গোটা দক্ষিণবঙ্গে তাপমাত্রা স্বাভাবিকের চেয়ে নীচে থাকবে। দক্ষিণবঙ্গে পাশাপাশি পশ্চিমের বাঁকুড়া, বীরভূমের মতো জেলাগুলিতে শীতের দাপট বজায় থাকবে। আজ বুধবার থেকেই পারদ কিছুটা নামবে দক্ষিণবঙ্গে।

হালকা থেকে মাঝারি কুয়াশার কারণে দৃশ্যমানতা ৯৯৯ মিটার থেকে ২০০ মিটার পর্যন্ত হতে পারে। ঘন কুয়াশার সম্ভাবনা উত্তর ২৪ পরগনা, বীরভূম, মুর্শিদাবাদ ও নদিয়া এই সব জেলাগুলিতে কুয়াশা থাকার সম্ভাবনা বেশি। দক্ষিণবঙ্গের কলকাতা, হুগলি, উত্তর ২৪ পরগনা, দক্ষিণ ২৪ পরগনা, পূর্ব মেদিনীপুর, পশ্চিম মেদিনীপুর, ঝাড়গ্রাম, পুরুলিয়া, বাঁকুড়া, পূর্ব বর্ধমান, পশ্চিম বর্ধমান, বীরভূম, মুর্শিদাবাদ এবং নদিয়া সর্বত্রই আবহাওয়া শুষ্ক থাকবে।

আরও পড়ুন- বইমেলাতে যাতায়াতকে আরও সহজ করতে বিশেষ উদ্যোগ কলকাতা মেট্রোর

অপরদিকে উত্তরবঙ্গের বেশ কয়েকটি জেলায় বৃহস্পতিবার থেকে বাড়বে কুয়াশার দাপট। দার্জিলিং ও উত্তর দিনাজপুরে দৃশ্যমানতা নামতে পারে ৫০ মিটার। জারি হলুদ সতর্কতা। ১৬ থেকে ১৮ জানুয়ারি পর্যন্ত অর্থাৎ শুক্র থেকে রবিবার পর্যন্ত ঘন কুয়াশার সতর্কতা রয়েছে উত্তরবঙ্গে।